ai4bharat/Pralekha huggingface dataset:
ఆర్థిక మంత్రిత్వ శాఖ
ఢిల్లీలో సోదాలు నిర్వహించిన ఆదాయం పన్ను శాఖ
తక్కువ పన్ను ఉన్న విదేశాలలో ప్రయోజనం పొందడానికి ఒక ట్రస్టును, ఒక కంపెనీని సృష్టించి కార్యకలాపాలు నిర్వహిస్తున్న ఒక పన్ను చెల్లింపు దారుడి నివాసం, కార్యాలయంపై ఆదాయం పన్ను శాఖ అధికారులు 24.11.2021 న దాడి చేసి సోదాలు నిర్వహించారు. రెండు ప్రాంతాలపై అధికారులు ఒకేసారి దాడి చేసి సోదాలు చేపట్టారు.
మనుగడలో లేని సంస్థ పేరిట 40 కోట్ల రూపాయల విలువ చేసే స్థిర, చర ఆస్తులు ఉన్నట్లు అధికారులు గుర్తించారు. దేశంలో శాఖలు కలిగి ఉన్న ఒక విదేశీ బ్యాంకు సేవలను ఈ వ్యక్తి వినియోగించుకున్నట్లు అధికారులు గుర్తించారు. సంపద నిర్వహణ, ఆర్థిక ప్రణాళిక, ఆస్తుల కేటాయింపు, పెట్టుబడుల అధ్యయనం, స్థిర ఆదాయం, పెట్టుబడి వ్యూహాలు లాంటి సేవలను బ్యాంకు ద్వారా సదరు పన్ను చెల్లింపుదారుడు పొందుతున్నట్టు అధికారులు గుర్తించారు.
విదేశీ ఆస్తులను తన పేరు మీద కలిగివున్నట్టు రుజువు చేసే ఆధారాలను అధికారులు ఈ-మెయిల్, ఇతర పత్రాల రూపంలో గుర్తించారు. విదేశీ ఆస్తులను కలిగివున్నట్టు ఆ వ్యక్తి అధికారుల విచారణలో అంగీకరించాడు. కార్యాలయంలో ఖాతాల పుస్తకాల సమాంతర సెట్ రూపంలో డేటాను కలిగి ఉన్న ఒక హార్డ్ డిస్క్ ను అధికారులు స్వాధీనం చేసుకున్నారు. సేకరించిన ఆధారాలను పరిశీలించిన అధికారులు దేశంలో నిర్వహించిన వ్యాపార లావాదేవీలను 30 కోట్ల రూపాయల మేర తగ్గించి చూపినట్టు ప్రాథమిక నిర్ధారణకు వచ్చారు.
కేసును అధికారులు విచారిస్తున్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పర్యావరణం, వన్యప్రాణుల సంరక్షణలో కెరీర్
పర్యావరణం, అటవీ, వాతావరణ మార్పు మంత్రిత్వ శాఖ పర్యావరణ విద్య, అవగాహన మరియు శిక్షణ  పథకాన్ని ప్రత్యేకంగా పాఠశాల, కళాశాల విద్యార్థులలో పర్యావరణ అవగాహనను పెంపొందించడానికి, పర్యావరణ పరిరక్షణ కోసం వారి భాగస్వామ్యాన్ని సమీకరించే లక్ష్యంతోఅమలు చేస్తోంది. ఈ పథకం నేషనల్ గ్రీన్ కార్ప్స్  కార్యక్రమం కింద, విద్యార్థులకు అవగాహన కల్పించడానికి మరియు పర్యావరణ సమస్యలపై అవగాహన కల్పించడానికి పాఠశాలలు మరియు కళాశాలల్లో లక్షకు పైగా ఎకో-క్లబ్లు ఏర్పాటు చేశారు. ఇంకా, ఈ మంత్రిత్వ శాఖ విద్యార్థులను 'ప్రకృతితో మమేకం చేసే' లక్ష్యంతో ఈఈఏటి పథకం నేషనల్ నేచర్ క్యాంపింగ్ ప్రోగ్రామ్ కింద రక్షిత ప్రాంతాలు, వన్యప్రాణుల అభయారణ్యాలు, జాతీయ ఉద్యానవనాలు మొదలైన వాటిలో పాఠశాల విద్యార్థుల కోసం క్షేత్ర సందర్శనలు/ప్రకృతి శిబిరాల నిర్వహణకు మద్దతు ఇస్తుంది. యువజన వ్యవహారాల శాఖ అందించిన సమాచారం ప్రకారం, జాతీయ సేవా పథకం సాధారణ కార్యకలాపాలలో పర్యావరణ పరిరక్షణ, సుసంపన్నతపై అవగాహన ఒక భాగం. ఎన్ఎస్ఎస్ వాలంటీర్లు పర్యావరణ పరిరక్షణ, వాతావరణ మార్పు, పునరుత్పాదక ఇంధన వినియోగం మరియు ప్లాంటేషన్ డ్రైవ్లతో పాటు ఇతర సంబంధిత సమస్యలపై కార్యకలాపాలను నిర్వహిస్తారు.
ఈ మంత్రిత్వ శాఖ జూన్ 2017లో కొనసాగుతున్న ఎన్విరాన్మెంటల్ ఇన్ఫర్మేషన్ సిస్టమ్  పథకం కింద, పైలట్ ప్రాతిపదికన 10 ప్రదేశాలలో, దేశంలోని 9 బయోగ్రాఫిక్ ప్రాంతాలలో యువత నైపుణ్యాన్ని పెంపొందించే లక్ష్యంతో గ్రీన్ స్కిల్ డెవలప్మెంట్ ప్రోగ్రామ్ ని ప్రారంభించింది. పర్యావరణం, అటవీ, వన్యప్రాణుల రంగాలు, వాటిని లాభదాయకంగా లేదా స్వయం ఉపాధి పొందేలా చేయడం. పైలట్ దశ విజయం ఆధారంగా, ఈ కార్యక్రమం 2018-19లో కాలుష్య పర్యవేక్షణ  వంటి విభిన్న రంగాలను కవర్ చేస్తూ పాన్-ఇండియా స్థాయికి విస్తరించడం జరిగింది.
GSDP కింద శిక్షణనిచ్చే ఎన్విస్ హబ్లు/ వనరుల భాగస్వాములు మరియు ఇతర సంస్థలు దేశం నలుమూలల నుండి దరఖాస్తులను ఆహ్వానిస్తాయి. రాష్ట్రం / కేంద్ర పాలిత ప్రాంతం లోపల లేదా వెలుపల అందుబాటులో ఉన్న ఉపాధి అవకాశాల ఆధారంగా నియామకాలు జరుగుతాయి.
(ఈ రోజు లోక్సభలో పర్యావరణ, అటవీ, వాతావరణ మార్పుల మంత్రిత్వ శాఖ సహాయ మంత్రి శ్రీ అశ్విని కుమార్ చౌబే ఈ సమాచారాన్ని అందించారు.
రహదారి రవాణా, హైవేల మంత్రిత్వ శాఖ
అక్టోబర్ 1, 2023 నుండి ప్యాసింజర్ కార్లలో  కనీసం 6 ఎయిర్బ్యాగ్లను తప్పనిసరి చేసే ప్రతిపాదన అమలులోకి వస్తుందన్న కేంద్ర మంత్రి శ్రీ నితిన్ గడ్కరీ
కేంద్ర రోడ్డు రవాణా మరియు రహదారుల శాఖ మంత్రి శ్రీ నితిన్ గడ్కరీ ప్యాసింజర్ కార్లలో ప్రయాణించే ప్రయాణీకులందరికీ వారి ధర మరియు వేరియంట్లతో సంబంధం లేకుండా వారి భద్రతకు ప్రధాన ప్రాధాన్యత ఇస్తున్నట్లు ట్వీట్లలో తెలిపారు.
ఆటోమొబైల్ పరిశ్రమ ఎదుర్కొంటున్న గ్లోబల్ సప్లై చైన్ పరిమితుల కారణంగా, స్థూల ఆర్థికవ్యవస్థపై దాని ప్రభావాన్ని పరిగణనలోకి తీసుకుని, ప్యాసింజర్ కార్లలో  కనీసం 6 ఎయిర్బ్యాగ్లను తప్పనిసరి చేసే ప్రతిపాదనను అక్టోబర్ 01, 2023 నుండి అమలు చేయనున్నట్లు శ్రీ నితిన్ గడ్కరీ చెప్పారు.
మోటారు వాహనాలలో ప్రయాణించేవారి భద్రతను పెంపొందించడానికి, 1989 సెంట్రల్ మోటర్ వెహికల్స్ రూల్స్ ని సవరించడం ద్వారా భద్రతా నియమాలను మెరుగుపరచాలని నిర్ణయించారు. దీనిని అనుసరించి 14 జనవరి 2022న డ్రాఫ్ట్ నోటిఫికేషన్ జారీ చేయబడింది. 1 అక్టోబర్ 2022 తర్వాత తయారు చేయబడిన M1 కేటగిరీ వాహనాలకు రెండు సైడ్/సైడ్ టోర్సో ఎయిర్ బ్యాగ్లు, ముందు వరుస ఔట్బోర్డ్ సీటింగ్ పొజిషన్ల వద్ద ఉండే వ్యక్తులకు ఒక్కొక్కటి, రెండు అవుట్బోర్డ్ సీటింగ్ స్థానాల వద్ద కూర్చునే వ్యక్తుల సైడ్ కర్టెన్/ట్యూబ్ ఎయిర్ బ్యాగ్లు, ఒక్కొక్కటి అమర్చబడి ఉండాలి.
ఆయుష్
కొవిడ్-19 చికిత్స ప్రోటోకాల్ పై ఎన్ఐసిఈ అనే నెట్వర్క్ చేసిన నిరాధార ప్రస్తావనలను తీవ్రంగా ఖండించిన ఆయుష్ మంత్రిత్వ శాఖ
నేచురోపతికి సంబంధించిన నెట్వర్క్ ఎన్ఐసిఈ  కొన్ని తప్పుదారి పట్టించే ప్రస్తావనలు చేసింది. వాటిని కొన్ని మీడియాల్లో ధ్రువీకరణ చేసుకోకుండానే ప్రచురించారు. వీటిలో ప్రధానమైనది కోవిడ్-19 చికిత్స ప్రోటోకాల్ ని రూపొందించే విషయం, దానిని ఆయుష్ మంత్రిత్వ శాఖ ఆమోదించడానికి సంబంధించినది. అనైతికంగా, తప్పుదోవ పట్టించేలా ఈ అంశాన్ని ఆయుష్ మంత్రిత్వ శాఖకు ఆపాదించారు. ఎన్ఐసిఈ చేసిన ప్రస్తావనలను ఆయుష్ తీవ్రంగా ఖండిస్తోంది. అలాగే వాటిని పూర్తిగా నిరాధారంగా, తప్పుదోవ పట్టించేలా వార్తలు ప్రచురించారని ఆయుష్ మంత్రిత్వ శాఖ భావిస్తుంది.
ఆ ఏజెన్సీ, ఎన్ఐసిఈ, ప్రోటోకాల్ అని పిలవబడే దరఖాస్తును తమకు సమర్పించలేదని ఆయుష్ మంత్రిత్వ శాఖ మరింత స్పష్టం చేసింది. కోవిడ్-19 చికిత్స / నిర్వహణకు సంబంధించిన ఏదైనా ప్రతిపాదనను ఎన్ఐసిఈ ద్వారా మంత్రిత్వ శాఖకు సమర్పించినట్లయితే, దానిని ఇంటర్ డిసిప్లినరీ టెక్నికల్ రివ్యూ కమిటీ  పూర్తిగా పరిశీలిస్తుంది .ఇటువంటి ధ్రువీకరణ కోసం కమిటీ బాగా సువ్యవస్థిత, కఠినమైన శాస్త్రీయ స్క్రీనింగ్ ప్రక్రియను కలిగి ఉంది. ఈ కమిటీ ఆమోదం లేకుండా, ఆయుష్ స్ట్రీమ్స్ సంబంధిత ఏజెన్సీ ప్రోటోకాల్ను అభివృద్ధి చేసినట్లు చెప్పలేము. కోవిడ్-19 చికిత్స కోసం ఆయుష్ మంత్రిత్వ శాఖ ఆమోదించిన ప్రకృతివైద్య-ఆధారిత ప్రోటోకాల్ను అభివృద్ధి చేసినట్లు పేర్కొనడంలో ఎన్ఐసిఈ చాలా అనైతికమైన, చట్టవిరుద్ధమైన మరియు నిరాధారమైన చర్యలకు పాల్పడింది. మంత్రిత్వ శాఖ స్పష్టమైన అనుమతి లేకుండా మంత్రిత్వ శాఖ పేరును ఉపయోగించడం కూడా అంతే తీవ్రమైనది.
తప్పుడు వాదనలకు పాల్పడిన ఎన్ఐసిఈ, హోం వ్యవహారాల మంత్రిత్వ శాఖ 2020 మార్చి 24 నాటి ఆర్డర్ నంబర్- 40-3 / 2020-DM-II , మార్చి 24, 2020 నాటి 1-29 / 2020-pp , జాతీయ విపత్తు నిర్వహణ అథారిటీ  ఆదేశాల ప్రకారం శిక్షార్హమైన నేరానికి ఒడిగట్టింది. తప్పుడు వాదనలు శిక్షార్హమైనవని సూచించే ఈ ఉత్తర్వులు దేశంలో వ్యాప్తి చెందుతున్న కోవిడ్-19 ని కట్టడి చేస్తాయి. కొన్ని మీడియా సంస్థలు ఆయుష్ మంత్రిత్వ శాఖ నుండి వాస్తవాలను ధృవీకరించకుండా ఎన్ఐసిఈ చేసిన తప్పుడు వాదనను ప్రచురించాయి.
నెట్వర్క్ ఆఫ్ ఇన్ఫ్లుఎంజా కేర్ ఎక్స్పర్ట్  పెద్ద ఎత్తున తప్పుదోవ పట్టించే కొన్ని వాదనలు చేసిందని నేషనల్ ఇన్స్టిట్యూట్ ఆఫ్ నేచురోపతి  పూణే స్పష్టంగా తెలిపింది. కోవిడ్-19 నిర్వహణ / చికిత్సకు సంబంధించిన దావా ఇది. ఆయుష్ మంత్రిత్వ శాఖ, తన ప్రోటోకాల్ ఆమోదాన్ని ఎన్ఐసిఈ తప్పుగా పేర్కొంది.
నిర్వహణ, చికిత్స మరియు నివారణ కోసం హోం వ్యవహారాల మంత్రిత్వ శాఖ సూచించిన మార్గదర్శకాలకు కట్టుబడి ఉండటమే కాదు, కోవిడ్-19 ఐఇసి, వివిధ కార్యకలాపాల ద్వారా ఈ మార్గదర్శకాలను ప్రోత్సహిస్తుందని ఆయుష్ మంత్రిత్వ శాఖ ఆధ్వర్యంలో పనిచేస్తున్న ఎన్ఐఎన్, పూణే, స్థానిక మీడియాలో ఇప్పటికే స్పష్టం చేసింది.
ప్రధాన మంత్రి కార్యాలయం
‘శ్రీ రామ జన్మ భూమి తీర్థ క్షేత్ర’ ట్రస్టు ను ప్రారంభిస్తున్నట్లు ప్రకటించిన ప్రధాన మంత్రి
ఒక చాలా గొప్ప రామాలయాన్ని అయోధ్య లో నిర్మించడం కోసం అన్ని నిర్ణయాల ను స్వతంత్ర ట్రస్టు తీసుకోనుందని తెలిపిన ప్రధాన మంత్రి
భారతదేశ ప్రజల స్వభావాన్ని ప్రశంసించిన ప్రధాన మంత్రి
భారతదేశం లో నివసిస్తున్న అన్ని సముదాయాల వారు ఒక పెద్ద కుటుంబం లో సభ్యులు అని స్పష్టం చేసిన ప్రధాన మంత్రి
సర్వోన్నత న్యాయ స్థానం ఆదేశించిన ప్రకారం అయోధ్య లో ఒక రామాలయ నిర్మాణాన్ని పర్యవేక్షించడం కోసం ఒక ట్రస్టు ను ఏర్పాటు చేస్తున్నట్లు ప్రధాన మంత్రి శ్రీ నరేంద్ర మోదీ పార్లమెంటు లో నేడు ప్రకటించారు.
‘‘సర్వోన్నత న్యాయస్థానం ఉత్తర్వు ఆధారం గా నా ప్రభుత్వం ‘శ్రీ రామ జన్మ భూమి తీర్థ క్షేత్ర’ ట్రస్టు ను ఏర్పాటు చేయాలన్న ప్రతిపాదన కు ఈ రోజు న ఆమోదం తెలిపింది. ఈ ట్రస్టు అయోధ్య లో ఒక వైభవోపేతమైనటువంటి రామాలయం స్థాపన కు సంబంధించిన అన్ని నిర్ణయాల ను తీసుకొనే స్వేచ్ఛను కలిగివుంటుంది’’ అని ప్రధాన మంత్రి పేర్కొన్నారు.
ఈ నిర్ణయం అయోధ్య పై సర్వోన్నత న్యాయ స్థానం ఇచ్చిన చారిత్రక తీర్పు కు అనుగుణం గా ఉంది
మాననీయ సర్వోన్నత న్యాయస్థానం ఇచ్చిన ఉత్తర్వుల మేరకు సున్నీ వక్ఫ్ బోర్డు కు 5 ఎకరాల భూమి ని కేటాయించవలసింది గా ప్రభుత్వం యుపి ప్రభుత్వాన్ని అభ్యర్ధించింది. అభ్యర్థన కు రాష్ట్ర ప్రభుత్వం సమ్మతించింది అని ప్రధాన మంత్రి అన్నారు.
భారతదేశ సభ్యత, సంస్కృతి, స్ఫూర్తి మరియు ఆదర్శాల లో అయోధ్య కు మరియు భగవాన్ రాముని కి చరిత్రాత్మకమైనటువంటి మరియు ఆధ్యాత్మికమైనటువంటి ప్రాముఖ్యం జోడింపబడివుందనే సంగతి ని మనం అందరమూ ఎరుగుదుము.
‘‘ఒక భవ్యమైన రామాలయాన్ని నిర్మించడాన్ని, రానున్న కాలం లో రామ్ లాలా కు ప్రణామాల ను అర్పించేందుకు తరలివచ్చే భక్త జనుల యొక్క స్ఫూర్తి ని దృష్టి లో పెట్టుకొని ప్రభుత్వం మరొక ముఖ్యమైన నిర్ణయాన్ని తీసుకుంది. దాదాపు గా 67.703 ఎకరాల మేర సేకరించిన యావత్తు భూమి ని ‘శ్రీ రామ జన్మ భూమి తీర్థ క్షేత్ర’ ట్రస్టు కు బదలాయించాలని నిర్ణయించడం జరిగింది’’ అని ప్రధాన మంత్రి అన్నారు.
భారతదేశ ప్రజలు ప్రదర్శించిన స్వభావాన్ని మెచ్చుకొన్న ప్రధాన మంత్రి
అయోధ్య అంశం లో మాననీయ సర్వోన్నత న్యాయస్థానం యొక్క నిర్ణయం వెలువడిన దరిమిలా దేశం లో శాంతి ని మరియు సద్భావన ను పరిరక్షించడం లో ప్రజలు కనబరచిన పరిణతి ని కూడా ప్రధాన మంత్రి ప్రశంసించారు.
ఇదే విషయాన్ని ట్విటర్ లో ఆయన ఒక సందేశం లో విడి గా పొందుపరుస్తూ, అందులో ‘‘భారతదేశ ప్రజలు ప్రజాస్వామిక ప్రక్రియల పట్ల మరియు విధానాల పట్ల అసాధారణ విశ్వాసాన్ని వ్యక్తం చేశారు. 130 కోట్ల మంది భారతదేశ ప్రజల కు ఇవే నా నమస్కారాలు’’ అని పేర్కొన్నారు.
భారతదేశం లో నివసిస్తున్న అన్ని సముదాయాల వారు ఒక పెద్ద కుటుంబం లోని సభ్యులు
‘మనం అందరం ఒక కుటుంబం లో సభ్యులు గా ఉన్నాము’ అని ప్రధాన మంత్రి పేర్కొన్నారు. ఇదీ భారతదేశం యొక్క సభ్యత అంటే. భారతదేశం లో ప్రతి ఒక్కరు సంతోషం గాను, ఆరోగ్యం గాను ఉండాలని మేము కోరుకొంటాము. ‘సబ్ కా సాథ్, సబ్ కా వికాస్, సబ్ కా విశ్వాస్’ మార్గదర్శకత్వం లో భారతదేశం లో ప్రతి ఒక్కరి సంక్షేమార్థం మేము కృషి చేస్తున్నాము అని ప్రధాన మంత్రి అన్నారు.
‘‘మనమంతా కలసికట్టు గా ఒక విశాలమైన రామ మందిరాన్ని నిర్మించే దిశ గా కృ షి చేద్దాము’’ అని ప్రధాన మంత్రి అన్నారు.
పౌర విమానయాన మంత్రిత్వ శాఖ
వడోదర విమానాశ్రయంలో ఫైనల్ అసెంబ్లీ లైన్ మరియు ఎమ్ ఆర్ వో సదుపాయాన్ని ఏర్పాటు చేయడానికి మెసర్స్ టిఎఎస్ఎల్ కు 50 ఎకరాల భూమిని కేటాయించడానికి ఆమోదం తెలిపిన ఎఎఐ
దేశంలో ప్రభుత్వ మరియు ప్రైవేటు సంస్థల భాగస్వామ్యంతో ప్రాంతీయ రవాణా విమానం మరియు అనుబంధ పరికరాలతో సహా విమానాల తయారీ ని ప్రభుత్వం ప్రోత్సహించి మరియు సులభతరం చేస్తోంది. హిందుస్తాన్ ఏరోనాటిక్స్ లిమిటెడ్  అభివృద్ధి చేసిన హిందుస్తాన్ -228  తరహా పౌర విమానం ప్రాంతీయ రవాణా సౌకర్యాలు అభివృద్ధి చేయడానికి ఉపకరిస్తుంది. ఈ టర్బో ప్రాప్ విమానం 19 సీట్లు కలిగి ఉంటుంది. 19 సీట్ల తేలిక పాటి రవాణా విమానం - సార్స్ ఎంకెఐఐ రూపకల్పన, అభివృద్ధి మరియు ధృవీకరణ కోసం కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  - నేషనల్ ఏరోస్పేస్ లేబొరేటరీస్  తో హెచ్ఏఎల్ అవగాహన ఒప్పందం కుదుర్చుకుంది.
"ఆత్మనిర్భర్ భారత్" సాధన కోసం టాటా అడ్వాన్స్డ్ సిస్టమ్ లిమిటెడ్   ద్వారా సి -295 మిలిటరీ ట్రాన్స్ పోర్ట్ ఎయిర్ క్రాఫ్ట్ తయారీ కోసం వడోదర విమానాశ్రయంలో ఫైనల్ అసెంబ్లీ లైన్ మరియు ఎమ్ ఆర్ ఓ సదుపాయాన్ని ఏర్పాటు చేయడానికి ఎయిర్ పోర్ట్స్ అథారిటీ ఆఫ్ ఇండియా  50 ఎకరాల భూమిని టిఎఎస్ఎల్ కు కేటాయించడానికి ఆమోదం తెలిపింది. దీనికి 30.10.2022 న శంకుస్థాపన జరిగింది.
ప్రస్తుతం అమలులో ఉన్న విధానం విమానాల దేశీయ తయారీకి వీలు కల్పిస్తుంది. భారతదేశంలో ప్రభుత్వ మరియు ప్రైవేటు రంగంలో ప్రాంతీయ రవాణా విమానం మరియు అనుబంధ పరికరాలతో సహా విమానాల తయారీని ప్రభుత్వం ప్రోత్సహిస్తోంది. దీనికోసం అవసరమైన సౌకర్యాలు కల్పిస్తోంది. హిందుస్తాన్ ఏరోనాటిక్స్ లిమిటెడ్  అభివృద్ధి చేసిన హిందుస్తాన్ -228  తరహా విమానం ప్రాంతీయ రవాణా సౌకర్యాలు అభివృద్ధి చేయడానికి సహాయపడుతుంది. ఈ టర్బో ప్రాప్ విమానం 19 సీట్లు కలిగి ఉంటుంది. 19 సీట్ల తేలిక పాటి రవాణా విమానం - సార్స్ ఎంకెఐఐ రూపకల్పన, అభివృద్ధి మరియు ధృవీకరణ కోసం కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  - నేషనల్ ఏరోస్పేస్ లేబొరేటరీస్  తో హెచ్ఏఎల్ అవగాహన ఒప్పందం కుదుర్చుకుంది.
పశ్చిమ బెంగాల్ లో ప్యాసింజర్ విమానాల తయారీకి డిఫెన్స్ కారిడార్ తరహాలో స్పెషల్ ఎకనామిక్ జోన్ లేదా ఏవియేషన్ కారిడార్ ఏర్పాటు చేయాలనే ప్రతిపాదన మంత్రిత్వ శాఖకు అందలేదు.
భారతీయ విమానయాన రంగం అభివృద్ధికి సహకరించే విధంగా జాతీయ పౌర విమానయాన విధానం, 2016 రూపొందిందింది. ఎయిర్ లైన్స్, విమానాశ్రయాలు, సరుకు రవాణా, నిర్వహణ, మరమ్మత్తులు అండ్ ఓవర్ హాల్  సేవలు, జనరల్ ఏవియేషన్, ఏరోస్పేస్ అభివృద్ధి, నైపుణ్యాభివృద్ధి లాంటి వివిధ విమానయాన అనుబంధ రంగాలు సమగ్రంగా అభివృద్ధి సాధించేలా చూడాలన్న లక్ష్యంతో జాతీయ పౌర విమానయాన విధానం, 2016 కు రూపకల్పన చేయడం జరిగింది.
పౌర విమానయాన మంత్రిత్వ శాఖ సహాయ మంత్రి జనరల్  జనరల్ వికె సింగ్ ఈ రోజు లోక్ సభలో ఒక ప్రశ్నకు లిఖితపూర్వక సమాధానం ఇచ్చారు
పౌర విమానయాన మంత్రిత్వ శాఖ
ఉక్రెయిన్ పొరుగు దేశాల నుంచి ప్రత్యేక విమానాల ద్వారా దాదాపు 10,800 మంది భారతీయుల పునరాగమనం
రాబోయే 24 గంటల్లో మరికొందరిని తీసుకురావడానికి సన్నద్ధమైన 11 పౌర ,4 భారత వైమానిక దళ విమానాలు
భారతీయ పౌరులను రక్షించే క్రమంలో 'ఆపరేషన్ గంగా' కింద, ఉక్రెయిన్ పొరుగు దేశాల నుండి 14 పౌర విమానాలు 3 C-17 భారత వైమానిక దళ విమానాలతో సహా 17 ప్రత్యేక విమానాలు ఈ రోజు దేశానికి తిరిగి వచ్చాయి. మరో పౌర విమానం ఈ రోజు తర్వాత వచ్చే అవకాశం ఉంది. పౌర విమానాలు 3142 మందిని తీసుకురాగా, C-17 విమానాలు 630 మంది ప్రయాణికులను తరలించాయి. ఇప్పటివరకు, 43 ప్రత్యేక పౌర విమానాల ద్వారా 9364 మంది భారతీయులను తరలించారు. C-17కి చెందిన 7 విమానాలు ఇప్పటివరకు 1428 మంది ప్రయాణికులను తరలించి, 9.7 టన్నుల రిలీఫ్ మెటీరియల్ని తీసుకెళ్లాయి. నేటి పౌర విమానాలలో బుకారెస్ట్ నుండి 4, కోసిస్ నుండి 2, బుడాపెస్ట్ నుండి 4, ర్జెస్జో నుండి 3 సుసెవా నుండి 2 ఉన్నాయి, అయితే భారత వైమానిక దళవిభాగం బుకారెస్ట్ నుండి 2 బుడాపెస్ట్ నుండి 1 విమానాలను నడిపింది.
రేపు, 11 ప్రత్యేక పౌర విమానాలు 2200 కంటే ఎక్కువ సంఖ్యలో భారతీయులను తిరిగి తీసుకు వస్తాయని భావిస్తున్నారు, 10 విమానాలు న్యూఢిల్లీలో ఒకటి ముంబైలో దిగుతాయి. 5 విమానాలు బుడాపెస్ట్ నుండి, 2 ర్జెస్జో నుంచి 4 సుసెవా నుంచి బయలుదేరుతాయి. నాలుగు C-17 విమానాలు రోమానియా, పోలాండ్ స్లోవేకియాల నుంచి వాయుమార్గాన ఉన్నాయి, ఇవి రాత్రి ఆలస్యంగా రేపు తెల్లవారుజామున మన దేశానికి చేరుకోవచ్చని భావిస్తున్నారు.
ప్రధాన మంత్రి కార్యాలయం
పారాలింపిక్స్ క్రీడలలో పురుషుల హై జంప్ టి-47 లో రజత పతకం సాధించిన నిషాద్ కుమార్ ను అభినందించిన - ప్రధాన మంత్రి
టోక్యో లో పారాలింపిక్స్ పురుషుల హై-జంప్ టి-47 లో రజత పతకం సాధించిన నిషాద్ కుమార్ ను, ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ప్రధానమంత్రి, సామాజిక మాధ్యమం ద్వారా ఒక ట్వీట్ చేస్తూ, "టోక్యో నుండి చాలా సంతోషకరమైన వార్త వచ్చింది! పురుషుల హై-జంప్ టి-47 లో నిషాద్ కుమార్ రజత పతకం సాధించినందుకు చాలా ఆనందించాను. అతను అత్యుత్తమ నైపుణ్యాలు, పట్టుదల కలిగిన అద్భుతమైన క్రీడాకారుడు. అతనికి నా అభినందనలు. #Paralympics" అని పేర్కొన్నారు.
వాణిజ్యం, పరిశ్రమల మంత్రిత్వ శాఖ
పంట కాలం 2022-23లో కర్ణాటకలని వేలం ప్లాట్ఫారమ్లలో నమోదిత సాగుదారులు ఉత్పత్తి చేసిన అదనపు పొగాకు, నమోదు చేసుకోని సాగుదారులు ఉత్పత్తి చేసిన అనధికార పొగాకును ఎటువంటి జరిమానా లేకుండా విక్రయించేందుకు అనుమతించాలన నిర్ణయించిన ప్రభుత్వం
కర్ణాటక పంట కాలం 2022-2023లో తక్కువ ఉత్పత్తిని పరిగణనలోకి తీసుకుని, వేలం ప్లాట్ఫారమ్లలో నమోదు చేసుకున్న సాగుదారులు ఉత్పత్తి చేసిన అదనపు ఫ్లూ క్యూర్డ్ వర్జీనియా పొగాకును, నమోదు చేసుకోని లేదా నమోదుకానీ సాగుదారులు ఉత్పత్తి చేసిన అనధికారిక ఫ్లూ క్యూర్డ్ పొగాకును ఎలాంటి జరిమానా లేకుండా విక్రయించడానికి అనుమతించాలని కేంద్ర వాణిజ్య & పరిశ్రమల శాఖ మంత్రి శ్రీ పీయూష్ గోయెల్ నిర్ణయించారు.
ప్రస్తుత పంటకాలంలో కర్ణాటకలోని 40,207మంది రైతులు 60,782 హెక్టార్ల ఎఫ్సివి పొగాకును సాగు చేశారు. జూన్, జులై 2022 నెలల్లో ఎడతెరపి లేకుండా కురిసిన వర్షాల కారణంగా, టొబాకో బోర్డు నిర్ణయించిన 100.00 మిలియన్ కిలోల పంట పరిమాణానికి వ్యతిరకంగా కర్ణాటకలో ఎఫ్సివి పొగాకు మొత్తం ఉత్పత్తి 59.78 మిలియన్ కేజీలుగా ఉంది.
అదనపు ఎఫ్సివి పొగాకు అమ్మకాలపై జరిమానా వేయకూడదన్న నిర్ణయం, ఈ పంట కాలంలో తక్కువ కారణంగా వచ్చిన నష్టాల నుంచి కర్ణాటక రైతులు బయిటపడే అవకాశమిచ్చి గొప్పగా లబ్ధి చేకూరుస్తుంది. తక్కువ ఉత్పత్తి, తక్కువ ఆదాయం కారణంగా ఎఫ్సివి పొగాకు రైతులు ఆర్ధిక ఇబ్బందులను ఎదుర్కొంటున్న సమయంలో వారికి తోడ్పాటునందించాలన్న నిర్ణయం, సాగుదారులు తమ జీవనోపాధిని కొనసాగించేందుకు ఎంతగానో తోడ్పడుతుంది.
నౌకారవాణా మంత్రిత్వ శాఖ
'స్వచ్ఛత మిమ్మల్ని దేవుడికి దగ్గర చేస్తుంది', అస్సాంలోని దిబ్రూగఢ్ నుండి 'స్వచ్ఛతా హీ సేవ' డ్రైవ్ లో ప్రజలతో చేరిన శ్రీ సర్బానంద సోనోవాల్
ప్రధాన మంత్రి శ్రీ నరేంద్ర మోదీ స్ఫూర్తిదాయక నాయకత్వంలో ఈ అద్భుత ఉద్యమం లో ఉత్సాహంగా పాల్గొని విజయవంతం చేసిన అస్సాం ప్రజలను అభినందించిన శ్రీ సోనోవాల్
కేంద్ర ఓడరేవులు, షిప్పింగ్ , జలమార్గాలు, ఆయుష్ మంత్రి శ్రీ సర్బానంద సోనోవాల్ ఆదివారం అస్సాంలోని దిబ్రూగఢ్ నుండి 'స్వచ్ఛతా హీ సేవ' ఉద్యమానికి నాయకత్వం వహించారు. ప్రధాన మంత్రి శ్రీ నరేంద్ర మోదీ స్ఫూర్తిదాయక నాయకత్వంలో ఈ వినూత్న పరిశుభ్రత ఉద్యమంలో ఉత్సాహంగా పాల్గొన్నందుకు అస్సాం ప్రజలకు కేంద్ర మంత్రి ఈ సందర్భంగా కృతజ్ఞతలు తెలిపారు
ఈ సందర్భంగా శ్రీ సోనోవాల్ మాట్లాడుతూ, " మనం 'స్వచ్ఛతా హీ సేవ' ఉద్యమంలో పాల్గొని 'శ్రమ' చేస్తున్నప్పుడు, మన విలక్షణ నాయకుడు, గౌరవ ప్రధాన మంత్రి శ్రీ నరేంద్ర మోదీ పిలుపు నకు అస్సాం ప్రజలు ఎలా ప్రతిస్పందించారో , వారి ఉత్సాహపూరిత భాగస్వామ్యంతో ఈ ఉద్యమాన్ని ఎలా విజయవంతం చేశారో అన్నది సంతోషకరం. పరిశుభ్రతపై మహాత్మాగాంధీ ఇచ్చిన సందేశం ఏమిటో, చెత్త రహిత భారతదేశం కోసం జన్ భాగీదారి ద్వారా అది ఎలా ప్రతిధ్వనిస్తుందో మనం గుర్తుంచుకోవాలి. పరిశుభ్రత మనల్ని దైవత్వానికి దగ్గర చేస్తుంది. మన నాయకుడు నరేంద్ర మోదీజీ దార్శనికత అయిన స్వస్థ భారత్ ను సాధించడానికి పరిశుభ్రమైన భారత్ అనే మహోన్నత లక్ష్యానికి మనం కట్టుబడి ఉండాలి” అన్నారు.
(Visitor Counter : 20
సాంస్కృతిక మంత్రిత్వ శాఖ
రేపటి నుంచి బెంగళూరులో ‘వందేభారతం’ పేరిట ప్రారంభంగానున్న జోనల్ స్థాయి పోటీలు
2022, రిపబ్లిక్ డే వేడుకల్లో పాల్గొనే నృత్య బృందాలను ఎంపిక చేయడంలో వందేభారతం ప్రాజెక్ట్ లో ఓ భాగం
విజయవాడ, డిసెంబర్ 10, 2021
2022, జనవరి 26న న్యూ దిల్లీలో జరగనున్న రిపబ్లిక్ డే పరేడ్లో ప్రదర్శించేందుకు ఉత్తమ ప్రదర్శనలను ఎంపిక చేసే క్రమంలో వందేభారతం పేరిట జరుగుతున్న నృత్య పోటీలు ఆసక్తికర స్థాయికి చేరుకున్నాయి. కోల్కత్తా మరియు ముంబయిలో నిర్వహించిన ఎనర్జిటిక్ మరియు సక్సెస్ఫుల్ ప్రదర్శనల తర్వాత వందేభారతం ప్రయాణం ఇప్పుడు బెంగళూరుకి కదిలింది.
ఈ కార్యక్రమానికి సంబంధించిన మూడో జోనల్ స్థాయి పోటీలు రేపు  బెంగళూరులోని డా. బీఆర్ అంబేద్కర్ భవన్లో జరగనున్నాయి. రాష్ట్ర స్థాయిలో గుర్తింపు పొందిన దాదాపు 36 బృందాలు వివిధ రాష్ట్రాల తరఫున ఈ పోటీల్లో వివిధ దశల్లో పాల్గొననున్నాయి. ఆంధ్రప్రదేశ్, తెలంగాణ, కర్ణాటక, కేరళ, తమిళనాడు, లక్షద్వీప్, అండమాన్ అండ్ నికోబార్ మొదలైన రాష్ట్రాలు ఈ జోనల్ స్థాయి పోటీల్లో ప్రాతినిధ్యం వహించనున్నాయి.
ఈ పోటీ యొక్క నాలుగు జోనల్ స్థాయి ఈవెంట్లలో, మొదటి ఈవెంట్ కోల్కతాలో  తరువాత రెండవది ముంబైలో  జరిగింది. రెండు జోన్లకు చెందిన పోటీదారులు తమ అద్భుతమైన ప్రదర్శనలతో పోటీల స్థాయిని మరింత పెంచారు. రిపబ్లిక్ డే పరేడ్లో ప్రదర్శించే నృత్య బృందాలను అఖిల భారత స్థాయి పోటీల ఆధారంగా ఎంపిక చేయడం ఇదే తొలిసారి కావడం విశేషం.
భారతదేశానికి స్వాతంత్ర్యం వచ్చిన 75వ సంవత్సరాన్ని ఆజాదీ కా అమృత్ మహోత్సవ్గా జరుపుకోవడానికి ఇది రక్షణ మంత్రిత్వ శాఖ మరియు సాంస్కృతిక మంత్రిత్వ శాఖ యొక్క ముందడుగు.
నవంబర్ 17, 2021న జిల్లా స్థాయిలో ప్రారంభమైన వందేభారతం పోటీల్లో 323 గ్రూపుల్లో 3,870 మందికి పైగా పోటీదారులు పాల్గొన్నారు. జిల్లా స్థాయిలో విజేతలు నవంబర్ 30, 2021 నుండి రాష్ట్ర స్థాయి పోటీల్లో పాల్గొన్నారు. డిసెంబర్ 04, 2021 వరకు 5 రోజుల వ్యవధిలో రాష్ట్ర స్థాయి పోటీల కోసం 20కి పైగా వర్చువల్ ఈవెంట్లు నిర్వహించబడ్డాయి. 300 కంటే ఎక్కువ గ్రూపులు ఎంపిక చేయబడ్డాయి. రాష్ట్ర స్థాయిలో 3,000 మంది నృత్యకారులు/పాల్గొనేవారు ఉన్నారు.
ఈ విధంగా, ఒక నెల వ్యవధిలో ఈ ఈవెంట్ జాతీయ స్థాయిలో స్లాట్ను గెలుచుకోవడానికి తమ ప్రతిభను ప్రదర్శించడానికి ఔత్సాహికులందరికీ అవకాశం కల్పించింది.
కోల్కతా మరియు ముంబయిలో అంతకుముందుజరిగిన జోనల్ స్థాయి ఈవెంట్లలోభారతదేశంలోని శాస్త్రీయ, జానపద, గిరిజన మరియు సమకాలీన రూపాలలో గొప్ప నృత్య రూపాలు, సంగీతం, పాటలను ప్రదర్శించారు. బెంగుళూరులో జరిగే మూడో జోనల్ స్థాయి ఈవెంట్ అంచనాలకు తగ్గట్టుగానే ప్రతిబింబిస్తుందని అంతా ఆశిస్తున్నారు.
జోనల్ స్థాయి పోటీలు వెబ్సైట్  మరియు మొబైల్ అప్లికేషన్ వేదికతో పాటు వందేభారతం అధికారిక Facebook పేజీ & YouTube ఛానెల్లో ప్రత్యక్ష ప్రసారం చేయబడతాయి.
మంత్రిమండలి
హైదరాబాద్ లో ఇంటర్నేషనల్ ట్రైనింగ్ సెంటర్ ఫర్ ఆపరేషనల్ ఓశనోగ్రఫీ ఏర్పాటుకుగాను యునెస్కో తో ఒప్పందానికి ఆమోదం తెలిపిన మంత్రివర్గం
హైదరాబాద్ లో యునెస్కో యొక్క కేటగిరి- 2 సెంటర్  స్థాయిలో ఇంటర్నేషనల్ ట్రైనింగ్ సెంటర్ ఫర్ ఆపరేషనల్ ఓశనోగ్రఫీ ని నెలకొల్పేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఇండియన్ ఓషన్ రిమ్  వెంబడి ఉన్న దేశాలు, హిందూ మహాసముద్రం మరియు అట్లాంటిక్ మహాసముద్రాలతో సరిహద్దులను కలిగి ఉన్న ఆఫ్రికన్ దేశాల యొక్క సామర్ధ్యాన్ని అభివృద్ధి పరచేందుకు గాను ఒక శిక్షణ కేంద్రాన్ని నెలకొల్పాన్నదే ఈ ఒప్పందం యొక్క ఉద్దేశం. మత్స్యకారులు, విపత్తుల నిర్వహణ, షిప్పింగ్, ఓడరేవులు, కోస్తా తీర ప్రాంతాలను కలిగి ఉన్న దేశాలు, నౌకాదళం, కోస్తా తీర రక్షక దళం, పర్యావరణం, సముద్ర తీరానికి దూరంగా ఏర్పాటయ్యే పరిశ్రమలు వంటి వేరు వేరు రంగాలు వాటి రోజువారీ కార్యకలాపాలను నిర్వహించుకోవడానికి సంబంధించిన సమాచార సేవలను అందించే సముద్ర విజ్ఞాన సంబంధ అధ్యయనాలను నిర్వహించడాన్నే ఆపరేషనల్ ఓషనోగ్రఫీ కార్యకలాపాలుగా పేర్కొంటున్నారు.
శిక్షణను ఇవ్వడం, విజ్ఞానాన్ని పరస్పరం పంచుకోవడంతో పాటు సమాచారాన్ని ఇచ్చిపుచ్చుకొనే కార్యకలాపాలలో కెపాసిటీ బిల్డింగ్ కు సంబంధించి ఈ సెంటర్ సహాయాన్ని అందిస్తుంది. తద్వారా యునెస్కోకు మరియు యునెస్కోకు చెందిన ఇంటర్ గవర్నమెంటల్ ఓషనోగ్రఫీ కమిషన్  కి ఒక విలువైన వనరుగా ఈ సెంటర్ తన పాత్రను పోషించగలదు.
యునెస్కో కేటగిరి- 2 సెంటర్ ను ఏర్పాటు చేస్తే హిందూ మహాసముద్ర ప్రాంతంలో ఒక ప్రముఖ దేశంగా అవతరించే అవకాశం భారతదేశానికి దక్కుతుంది. అంతేకాకుండా ఈ చర్య హిందూ మహాసముద్ర ప్రాంత దేశాల తోను, హిందూ మహాసముద్రాన్ని ఆనుకొని ఉన్నటువంటి దక్షిణ ఆసియా మరియు ఆఫ్రికా దేశాల తోను సహకారాన్ని ఏర్చరచుకొని, సంబంధాలను మెరుగుపరచుకోవడంలో కూడా భారతదేశానికి సహాయకారి అవుతుంది. దీనికి తోడు సముద్ర సంబంధిత మరియు కోస్టల్ సస్టెయినబిలిటీ అంశాలను పరిష్కరించడానికి సాంకేతికపరమైన మరియు నిర్వహణ పరమైన సామర్ధ్యాలను పెంపొందించుకోవలసిన అవసరం ప్రపంచంలో పెరుగుతూ ఉన్న నేపథ్యంలో ఈ కేంద్రాన్ని ఏర్పాటు చేయడం సరైన చర్య కాగలదు. అలాగే, సముద్ర సంబంధిత ప్రకృతి విపత్తులు ఎదురైనప్పుడు ఈ ప్రాంతం తగిన విధంగా సన్నద్ధమై ఉండి, దీటుగా ప్రతిస్పందించేందుకు సైతం ఈ చర్య దోహదం చేస్తుంది.
విద్యార్థుల మరియు ఇతర భాగస్వాముల నైపుణ్యాలను మెరుగుపరచడానికి ఉద్దేశించిందీ ఈ సి2సి. దీని ద్వారా భారతదేశం లోపల, భారతదేశం వెలుపల ఉద్యోగావకాశాలు అధికమవుతాయి. అలాగే, భారతదేశంలో ఉద్యోగ కల్పనతో ముడిపడినటువంటి అనుబంధ రంగాల వికాసానికి కూడా ఈ సి2సి తోడ్పడుతుందని ఆశిస్తున్నారు. ప్రస్తుతం హైదరాబాద్ లోని ఇండియన్ సెంటర్ ఫర్ ఓశన్ ఇన్ఫర్మేశన్ సర్వీసెస్ లో అందుబాటులో ఉన్న అత్యధునాతన సదుపాయాలతో ఈ కేంద్రం విధులను నిర్వహిస్తోంది. ఇంతవరకు భారతదేశానికి చెందిన 576 మంది శాస్త్రవేత్తలు మరియు 34 ఇతర దేశాలకు చెందిన 105 మంది శాస్త్రవేత్తలు.. మొత్తం 681 మంది శాస్త్రవేత్తలు ఈ కేంద్రంలో ఆపరేషనల్ ఓశనోగ్రఫీ కి చెందిన వేరు వేరు అంశాలలో శిక్షణ పొందారు. ఇక్కడ ఒక హాస్టల్ భవనం వంటి మౌలిక సదుపాయాలను సమకూర్చే పనులు సాగుతున్నాయి. ప్రపంచవ్యాప్తంగా అధ్యాపకులను మరియు శిక్షణార్థులను ఇక్కడకు ఆహ్వానించాలని, 3 నుండి 9 నెలల వ్యవధి కలిగిన కోర్సులను బోధించాలన్న ప్రణాళికలు కూడా ఉన్నాయి.
ఈశాన్య ప్రాంత అభివృద్ధి మంత్రిత్వ శాఖ
అమెజాన్ సంభవ్ ఆన్లైన్ సమ్మేళనాన్ని ఉద్దేశించి ప్రసంగించిన కేంద్ర మంత్రి డాక్టర్ జితేంద్ర సింగ్
కోవిడ్ అనంతర కాలంలో మొత్తం భారత ఉపఖండానికి వ్యాపారగమ్యస్థానంగా ఈశాన్య ప్రాంతం రూపుదిద్దుకోనుంది : డాక్టర్ జితేంద్ర సింగ్
కోవిడ్ అనంతర భారత దేశ ఆర్ధిక వ్యవస్థ, ఇంతకుముందు వినియోగించుకోని ప్రాంతాల సామర్ధ్యాలను వినియోగించుకునే దిశగా చూస్తుందని, ఇలాంటి పరిస్థితులలో ఇప్పటివరకు తక్కువ వనరులు ఉపయోగించుకున్న ప్రాంతాలు, పెద్దగా దృష్టిపడని ప్రాంతాలు కీలక భూమిక పోషించనున్నాయని, ఈశాన్య ప్రాంత అభివృద్ది శాఖ సహాయ మంత్రి , ప్రధానమంత్రి కార్యాలయం, సిబ్బంది, ప్రజా ఫిర్యాదులు , పెన్షన్, అణుశక్తి, అంతరిక్షశాఖ సహాయ మంత్రి డాక్టర్ జితేంద్ర సింగ్ అన్నారు.
ఇందుకు సంబంధించి ఆయన ఈశాన్య రాష్ట్రాల వెదురు ఉదాహరణను ప్రస్తావించారు. మొత్తంగా ఇతర రాష్ట్రాలలో ని విస్తారమైన వనరుల గురించి ఆయన ప్రస్తావించారు.
అమెజాన్ సంభవ్ ఆన్లైన్ సమ్మిట్ను ఉద్దేశించి మాట్లాడుతూ ఆయన, ఇండియాకుగల అనంత అవకాశాలను అందిపుచ్చుకోవాలని డాక్టర్ జితేంద్ర సింగ్ అన్నారు. ప్రతి అననుకూలతలోనూ ఏదో ఒక సానుకూల అవకాశం ఉంటుంది. కోవిడ్ మహమ్మారి సంక్షోభమూ మనం కొత్త అవకాశాలను , వినూత్న సామర్ధ్యాలను, ఆర్ధిక వ్యవస్థ నిలదొక్కుకోడానికి కొత్త వనరుల కోసం చూసి లోటును భర్తీ చేసుకోవడానికి మనల్ని సిద్ధం చేసిందని ఆయన అన్నారు. ఈ నేపథ్యంలో ఈశాన్య ప్రాంతం మొత్తం భారత ఉపఖండానికే వ్యాపారగమ్యస్థానంగా ఎదిగేందుకు అవకాశం ఏర్పడింది.
అమెజాన్ నూతన చొరవ అయిన నార్త్ ఈస్ట్ స్పాట్లైట్ కార్యక్రమాన్ని డాక్టర్ జితేంద్ర సింగ్ అభినందించారు. కోవిడ్ అనంతర ఆర్ధికవ్యవస్థను ముందుకు తీసుకుపోవడానికి భారతదేశ వ్యాపార ప్రపంచం కూడా తాను ఎక్కడ చూడాలన్నది తెలసుకుంటున్నదనడానికి ఇది నిదర్శనమని ఆయన అన్నారు. దేశవ్యాప్తంగా తెలిసిన అన్ని సాంప్రదాయ వనరులు సామర్థ్యాలు గరిష్ఠంగా వినియోగానికి గురైనట్టు లేదా అయిపోయినట్లు కనిపించినప్పుడు, ఈశాన్యప్రాంతం మాత్రం వనరులతో అలరారుతున్నది. ఇది రాగల కాలంలో ఇది కీలక పాత్ర పోషించనుంది అని ఆయన అన్నారు.
ప్రస్తుత పరిస్థితిని కేంద్రంలోని శ్రీ నరేంద్ర మోదీప్రభుత్వం జాగ్రత్తగా గమనిస్తున్నదని డాక్టర్ జితేంద్రసింగ్ అన్నారు. అందువల్లే,వంద సంవత్సరాల నాటి ఇండియన్ ఫారెస్ట్ చట్టాన్ని సవరించి ఇళ్లల్లో పెంచిన వెదురును అటవీ చట్ట నిబంధనల నుంచి మినహాయించడం జరిగింది. అలాగే వెదురుపై దిగుమతి సుంకాన్ని పెంచడం ద్వారా దేశీయ వెదురు ఉత్పత్తులను ప్రోత్సహించడం జరిగింది.
కోవిడ్ అనంతర కాలంలో, వివిధ భాగస్వాములు, విధాన రూపకర్తలు చిన్న ,మధ్య తరహా వ్యాపారాలపైన అలాగే కొత్త లేదా ఇటీవలి స్టార్టప్లపై ప్రత్యేక దృష్టిపెట్టాల్సి వచ్చింది. కోవిడ్ వల్ల ఎదురవుతున్న ఇలాంటి సంక్షోభ సమయంలో తిరిగి గాడిన పడడానికి సంయుక్త చొరవలు, సంయుక్త వెంచర్లు తప్పని సరి అని ఆయన అన్నారు.